***Battlefield 2142*** er et Gullstikka-belønnet førstepersonsskytespill som er utviklet av svenske Digital Illusions CE til PC. Det er oppfølgeren til *Battlefield 2* og bruker av samme grafikkmotor. Det ble lansert i oktober 2006. Spillets handling foregår i fremtid, nærmere bestemt i år 2142, akkurat 200 år etter originalspillet *Battlefield 1942*. Som i de andre spillene i serien handler det om slag i stor skala, hvor både infanterister og mekaniserte hærstyrker samarbeider tett. Man har bygget videre på de nye idéene fra *Battlefield 2* og lagt til en rekke våpen som kan låses opp etter hvert. Kommunikasjonsmulighetene i kampgruppene har også blitt forbedret. En av de store nyhetene siden sist er en helt nytt spillmodus, kalt *Titan mode*.

I mars 2007 ble en utvidelse ved navnet *Northern Strike* sluppet på markedet. I denne utvidelsen finnes tre nye baner og to nye kjøretøy. Spillerne får også tilgang til mer opplåsbart utrustning.

Spillet
-------

*Battlefield 2142* er en førstepersonsskytespill der spilleren kan gå med i en allerede pågående kamp, bli plassert på et av de to lagene og deretter velge soldatklasse. Alle ulike klasser har sine fordeler og ulemper. I stedet for å kjempe til fots kan spilleren også ta kontrollen over både feltkjøretøy og kampfly, og på den måten bidra til at eget lag kommer seirende ut av konflikten.

Lagspillfunksjonene gjør at opp til 64 spillere kan kastes ut i kampens hete samtidig, som medlemmer av et soldatlag (Squad) eller som bakmenn i Commander Mode, der man dirigerer strategiske angrep for lagkameratene.

Handling
--------

Året er 2142, og en ny istid har kastet verden ut i kaos og panikk. Områdene av jorden som ikke er dekket av is, kan bare produsere nok mat til en brøkdel av jordens befolkning.

I *Battlefield 2142* kan spillerne velge mellom to sider å slåss for, to militære supermakter som kjemper for å overleve i en storslagen krig; Den europeiske union (EU) eller den nyopprettede Pan-Asian Coalition (PAC).

Spilleren blir bevæpnet med et arsenal av høyteknologiske rifler, usynlighetsutstyr og maskingeværer, og man kan bruke hypermoderne fremkomstmidler. Enorme, vandrende stridsvogner (Battlewalkers, Bogatyr 39) lager kaos på bakken, og futuristiske fly dominerer himmelrommet. Når man skal kjempe mot disse, må man bruke kløkt og et arsenal av nye høyteknologiske hjelpemidler som EMP-grantater og smartbomber(Magnetiske bomber, ikke kraftige, umulige å unnslippe) for å jevne ut oddsene på slagmarken.

Referanser
----------

1. ↑  «Årets beste spill». *Tek.no* **(norsk)**. Besøkt 4. februar 2017.
2. ↑  «Battlefield 2142 for Macintosh (2007) - MobyGames». *MobyGames*. Besøkt 4. februar 2017.
3. ↑  «Game Chronicles - Review». *www.gamechronicles.com*. Besøkt 4. februar 2017.
4. ↑  «Battlefield 2142». *Battlefield*. Arkivert fra originalen 5. februar 2017. Besøkt 4. februar 2017.
5. ↑  «Battlefield 2142». *Battlefield*. Arkivert fra originalen 5. februar 2017. Besøkt 4. februar 2017.
6. ↑  «EA - ::Battlefield Franchise::». 20. januar 2007. Arkivert fra originalen 20. januar 2007. Besøkt 4. februar 2017.

Eksterne lenker
---------------

* (en) *Battlefield 2142* hos MobyGames Rediger på Wikidata

* (en) *Battlefield 2142* hos MobyGames Rediger på Wikidata

* (en) *Battlefield 2142* på Metacritic Rediger på Wikidata

* (en) *Battlefield 2142* hos Giant Bomb Rediger på Wikidata

* (en) *Battlefield 2142* hos Internet Game Database Rediger på Wikidata

* (en) *Battlefield 2142* hos GameSpot Rediger på Wikidata

* (en) *Battlefield 2142* hos IGN Rediger på Wikidata

* (en) *Battlefield 2142* hos GameFAQs Rediger på Wikidata

| * v
* d
* r
*Battlefield*-serien |
| --- |
| Hovedspill | *Battlefield 1942* (2002) **·** *Battlefield Vietnam* (2004) **·** *Battlefield 2* (2005) **·** *Battlefield 2142* (2006) **·** *Battlefield 3* (2011) **·** *Battlefield 4* (2013) **·** *Battlefield 1* (2016) **·** *Battlefield V* (2018) **·** *Battlefield 2042* (2021) |  |
| Spin-off-spill | *Modern Combat* (2005) **·** *1943* (2009) **·** *Heroes* (2009) **·** *Online* (2010) **·** *Play4Free* (2011) **·** *Hardline* (2015) |
| *Bad Company* | *Bad Company* (2008) **·** *Bad Company 2* (2010) |

|  |  |
| --- | --- |
| Oppslagsverk/autoritetsdata | BNF **·** BNF (data)
 |

Portal: Videospill